آوروپا بیرلیگی اؤلکه‌لری سعودی عربیستانی ایچه‌رن قارا لیسته‌نی رد ائتدی
آوروپا بیرلیگی عضوو اؤلکه‌لر، آوروپا بیرلیغی کومیسیونو طرفین‌دن حاضیرلانان سعودی عربیستانین دا آرا‌لاریندا یئر آلدیغی23 اؤلکه قاپسایان ترورون مالیلشدیریلمه‌سی و قارا پول آغلاما ایله موباریزه‌ده اوغورسوز اولکه‌لر لیسته‌سی‌نین ردد ائدیلمه‌سینه قرار وئریب.
آوروپا بیرلیگی شوراسی آوروپا بیرلیگی کومیسیونو طرفین‌دن حاضیرلانان قارا پول و تروریزمین مالیلشدیریلمه‌سی ایله موباریزه‌ده کیفایتسیز قالان23 اؤلکه‌نی احاطه ائدن پروژه لیسته‌سی‌نین رای بیرلیگی ایله رد ائدیلدیگینی آچیقلاییب.
آچیقلامادا، سؤز قونوسو اؤلکه‌لر لیسته‌سی‌نین "شفاف و الوئریش‌لی شکیلده حاضیرلامادیغی" و بو سببله ده رد قراری آلیندیغی قئید ائدیلیب.
آوروپا بیرلیگی کومیسیونو، 13 فوریه‌ده قارا پول و تروریزمین مالیلشدیریلمه‌سی ایله موباریزه‌ده کیفایتسیز قالان 23 اؤلکه‌نی احاطه ائدن لیسته پروژه‌نی آچیقلامیشدی.
لیسته‌ده افغانیستان، آمریکا سامواسی، باهاما‌لار، بوتسوانا، قوزئی کوره، اتیوپی، غنا، گوام، ایران، عراق، لیبی، نیجریه، پاکیستان، پاناما، پورتو ریکو، ساموا آداسی، سعودی عربیستانی، سریلانکا، سوریه، ترینیداد و توباقو، تونیس، آمریکا ویرجین آدا‌لاری ایله یمن یئر آلمیشدی.
لیسته‌دکی اؤلکه‌لرین مالی قوروم‌لاری و موشتری‌لری‌نین عملیات‌لارینا قارشی آوروپا بیرلیگی اؤلکه‌لرین‌دکی بانک و دیگر مالی قوروم‌لاری کونترول و نظارت‌لری آرتیرا‌جاقدی.
بون‌دان سونراکی پروسه‌ده، آوروپا بیرلیگی کومیسیونونون عضو اؤلکه‌لرین قایغی‌لارینی نظره آلا‌راق یئنی بیر تاسلاق لیسته حاضیرلاماسی گؤزلنیلیر.
